Akustik

De Akustik is de Lehr van Schoi. Schoi is a elastische Wöön in da Fuam vo oana raimli und zeidli periodischn Dichteschwaunkung in da Materie, des haßt, a Druckwöön. De Schoiwöön is in Gasn und Flissigkeitn a Longitudinalwöön (Schwingung in da Ausbroadungsrichtung), is Festkerpan kauns sowoi a Transversalwöön (Schwingung normäu zua Ausbroadungsrichtung) wia a Longitudinalwöön sei. Im Vakuum kau si a Schoiwöön goa ned ausbroadn.

Da Schoipegl wiad entweda ois Schoiföödgressn (Schoidruck, Schoischnöön,...) oda ois Schoienergiegressn (Schoileistung, Schoienergie, Schoiintensität,...) auge'm, de mitanaund an quadrotischn Zaumanhaung haum.

Es wiad iblichaweis da Schoidruck in Pascal gmessn. Ma rechnat se den Zehnalogarithmus ausm Vahötnis vo de Quadrat' vom gmessanan Schoidruck zua Heaschwöön aus. De Eiheit vo dem Vahöötniswert is 1, des wiad owa ois Bel definiat, benaunt nochm Alexander Graham Bell. Nocha multipliziast des no mit 10, so kriagst den Schoidruckpegl in Dezibel.

Lärm is stearenda Schoi. Waun da Nochboa um zehne aufd Nochd de Musi aufdraht, is des Lärm, wurscht, ob da eigane Fernseha lauta is oda ned.

 Grundlogn 
 Schoigschwindigkeit
 Frequenz
 Terz- und Oktavband
 Wöönläng
 Schoischnöön
 Schoidruck
 Schoidruckpegl
 Schoileistung
 Schoileistungspegl
 Schoienergie
 Schoienergiepegl
 Schoiintensität
 Lautstärknpegl
 A-bewerteta Schoidruckpegl
 Äquivalenta Dauaschoipegl
 Grundgeraischpegl
 Basispegl
 Aunlogngeraischpegl

 Raumakustik 
De Raumakustik bschäftigt se mit Vahoidn vo an Schoiereignis in an Raum. De Züü san oanaseits Heasamkeit (z. B. Konzertsoi) und aundaraseits Lärmmindarung (z. B. Biro oda Maschinhoin).
 Schoiabsorptionsgrad
 Äquivalente Schoiabsorptionsflächn
 Nochhoizeit
 Schoidruckpeglmindarung

 Bauakustik 
De Bauakustik bschäftigt se mim Schoischutz in Gebaidn. Schoischutz beginnt scho bei da Planung, z. B. suitast koane Schlofzimma glei nemad an Lift auordnan. Fian Luftschoischutz-Nochweis muass des Bewertete Schoidämm-Moß (Außnwänd, Fensta, Tian) und de Bewertete Standard-Schoipegldiffarenz (Innenwänd und Deckn) an gewissn Weat eareichn. Fian Keapaschoischutz (Trittschoischutz) vo Deckn is da Bewertete Standard-Trittschoipegl moßgeband.
 Schoidämm-Moß
 Resultierends Schoidämm-Moß
 Bau-Schoidämm-Moß
 Bewertetes Schoidämm-Moß
 Spektrum-Aupassungswert
 Schoipegldiffarenz
 Norm-Schoipegldiffarenz
 Standard-Schoipegldiffarenz
 Bewertete Standard-Schoipegldiffarenz
 Koinzidenzgrenzfrequenz
 Trittschoipegl
 Norm-Trittschoipegl
 Standard-Trittschoipegl
 Bewerteta Standard-Trittschoipegl
 Dynamische Steifigkeit

 Literatua 
 Christof Riccabona/Karl Mezera: Baukonstruktionslehre Band 4 - Bauphysik, Manz-Valog, 2013
 Tony Pech: Baukonstruktionen Band 1 - Bauphysik, Springer-Valog, 2004

Kategorie:Akustik
Kategorie:Artikel auf Niederösterreichisch